Verket 20 (Moss)

Verket 20 (før: Moss Værk) er en tidligere boligadresse i Moss, som nå står som utstillingslokale for Moss By- Og Industrimuseum som er underlagt Østfoldmuseene. Moss Jernverk ble anlagt i 1704, og det var i den forbindelse at arbeiderboligene på verket ble oppført mellom 1730 og 1760. Verket 20 er sammen med resten av området vernet i Plan- og bygningsloven. Det skulle bevares som et helhetlig kulturmiljø fra 1700-tallet.


== Huset ==


===== Planløsning og materiale =====
Opprinnelig inneholdt alle arbeiderboligene på Verket ett rom og kjøkken. Siden den tid har det vært flere ombygginger innvending. I en takstfortegnelse fra 1905 står nemlig Verket 20 beskrevet som et hus på en etasje med tre værelser og et kjøkken. I tillegg var det to såkalte uthus tilhørende adressen. 
Verket 20, med samtlige boliger på Verket, ble oppført i barokkens tid, men husene er likevel svært enkle. Huset er bygget i tre og slaggstein. Slaggsteinen kom som et biprodukt fra Moss Jernverk. Husets panel er satt utenpå laftet tømmer, som var den dominerende måten man bygde trehus på i Norge frem til 1800-tallet .

Tidligere brukBoligen har vært arbeiderbolig siden den ble anlagt, og har i all hovedsak huset arbeidere på Moss Jernverk og Peterson. Dette har gjort det mulig å skape et industrisamfunn, der arbeidere levde sammen både på og utenfor arbeidet. I en lengre periode var arbeiderboligene gratis, men det grunnet lave lønninger som gjorde det vanskelig for beboere å betale leien for boligene. Befolkningsveksten på 1700-tallet var stor, som førte til at folk bodde svært mange og tett i store deler av landet, noe som også gjaldt på Verket. Folketellingen fra 1900 viste at det bodde hele 3 familier på Verket 20.  

Senere brukDen dag i dag er arbeiderboligene med Verket 20 eid av Höegh Eiendom AS, som hovedsakelig leier ut boligene til privatpersoner. Etter Petersons konkurs i 2012, ble Höegh Eiendom AS nye eiere av området, og alle boligene ble renovert mellom 2011-2014. Verket 20 fungerer nå som et utstillingsobjekt for Moss By - og Industrimuseum (underlagt Østfoldmuseene), og huset er blitt omgjort til slik det angivelig skal ha sett ut for 200 år siden. Höegh Eiedom AS har store planer for hele området, som nå er på vei mot å bli ett nytt sentrum, en stor kontrast i forhold til at Verket tidligere var et samfunn helt på siden av Moss by. Verket er et område med en lang historie og dype røtter. Det er ingen tvil om at Verket har preget utviklingen av Moss og er en stor del av lokalhistorien i byen. Området er i dag under utvikling i regi av Höegh Eiendom og Verket er på vei til å bli en ny bydel som yrer av liv.             


== Beboere ==
Folketelling 1891I digitalarkivets folketelling fra 1891 står Verket 20 som gård nummer 20, men som 13 Værket. Da er det 4 ulike leiligheter her:
Leilighet nummer 1: Her bor enkemann Hans Pedersen (f. 1822) som er cellulosearbeider ved Peterson. Han er også gårdseieren på dette tidspunktet . 
Leilighet nummer 2: Kristine Hanssen (f. 1823) er enke, og drev med flatbrødbaking og var vaskekone . 
Leilighet nummer 3 (bakhuset:  bor Maren Helene Michalsen (f. 1857) og datteren hennes, Karen Oline Karlsen (f. 1890). Maren var vaskekone og drev med rengjøring i en delvis stilling hos Nylands Værksted . 
Leilighet nummer 4: I den 4. og siste leiligheten bor Karen Syversen (f. 1839) og Kristian Syversen (f. 1835), sammen med Maren Malene Kristiansen (f. 1873), Syver Gustav Kristiansen (f. 1881) og Kristian Kristiansen (f. 1884) . Maren er tjenestepike fra Kristiania, men har tatt med sine to sønner til Moss for å arbeide.                   


===== Folketelling 1900 =====
Leilighet nummer 1: Karen og Kristian Syversen.Leilighet nummer 2: Enke Karen Olsen (f. 1837). Arbeider med sying av sekker.Leilighet nummer 3: Enkemann Iver Knudsen (f. 1834). Sagarbeider. (Registrert som fraværende bostatus)                                    


===== Folketelling 1910 =====
Leilighet nummer 1: Karen og Kristian Syversen. Midlertidig tilstede/besøkende: Sophie Johnsen (f. 1859) og Kitty Johnsen (f. 1900).  Det har nå kommet en husleie på 95kr per år for boligen.                   
Leilighet nummer 2: Karen Olsen er fremdeles enke, men har sluttet å arbeide med sying av sekker. . Det har her kommet en husleie på 72kr per år.                                     


===== Folketelling 1914 =====
Leilighet nummer 1: Karen og Kristian Syversen.                   
Leilighet nummer 2. Karen Marie Olsen f. Mathiesen. (f. 1837) er enke og bor i 1914 på Verket 20. Hun er ikke i arbeid. Folketellingen fra 1891, 1900 og 1914 forteller om Karen og Kristian Syversen  på Verket 20. Kristian (f. 1835, Moss) står i 1900 registrert som fyrbøter ved dampskip, et kjent yrke på denne tiden. Trolig endret han yrke et sted mellom 1900 og 1914 da han i 1914 står registrert som bodmann i aktiemøllene, der møllene var eid av aksjeselskapet Moss Aktiemøller . Karen Syversen (f. 1839/1840, Vardal, Gjøvik) var Kristians ektefelle, som også står som hennes yrke. I folketellingen fra 1900 bor også sønnen deres med samme navn som sin far, Kristian Syversen (f. 1884, Moss) på Verket 20. Han er sagarbeider allerede som 16åring, og har innen 1914 flyttet fra Verket 20.


===== Beboere registrert i 1930 =====
I folketellingen fra 1930 bodde familien Johansen i huset. Far i huset, Herman Baltserus Johansen (f. 1890-01.04, Moss) var kalkbrenner for Peterson og bodde i Verket 20 sammen med kona Agnes Erni Kristi Johansen (f. 1877-11-14, Oslo) og deres tre barn. Agnes var hjemmeværende husmor, en typisk livsstil for en arbeiderkone. Deres yngste sønn, Guttorm Martinius Johansen var krigsseiler under 2. verdenskrig, og fikk to utmerkelser for sin deltakelse: Krigsmedaljen i 1980 og Haakon den VIIs Frihetsmedalje på en ukjent dato .


===== Beboere på 1950 - og 1960- tallet =====
På 1950- og 60-tallet var det ekteparet Johan Arnt og Anna Urstad  med sine tre sønner som bodde på Verket 20. Arnt arbeidet som papirarbeider på Peterson. Han giftet seg med Anna (f. Halvorsen) i 1930, og sammen fikk de sønnene Johan Henry, Rolf Jakob og Alf Wilhelm. Johan Henry arbeidet per 1961 som fabrikkarbeider i Nødinge i Sverige, mens Rolf Jakob utdannet seg til tekniker i 1952.


===== Beboere på 1970 - tallet =====
Ifølge Moss Avis fra 1971 er det Reidun og cellulosearbeider Per Jansen som bor i Verket 20. I tillegg til å være cellulosearbeider var Per politisk engasjert og står oppført som kandidat for NKP (Norges Kommunistiske Parti) ved kommunevalget i Moss i 1979 . Han var også i komiteen til Moss Handelsstands Forening  blant annet i 1970 .


== Se også ==
Moss Jernverk
Peterson (firma)
Moss
Verket (Moss)


== Referanser ==